CELEX: 32004R2146
Language: lt
Date: 2004-12-16 00:00:00
Title: 2004 m. gruodžio 16 d. Komisijos reglamentas (EB) Nr. 2146/2004, atidarantis 2005 m. tarifų kvotą tam tikroms į Bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Islandija

17.12.2004   
            
            
               LT
            
            
               Europos Sąjungos oficialusis leidinys
            
            
               L 370/17
            
         
      KOMISIJOS REGLAMENTAS (EB) Nr. 2146/2004
   2004 m. gruodžio 16 d.
   atidarantis 2005 m. tarifų kvotą tam tikroms į Bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Islandija
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 1999 m. birželio 21 d. Tarybos sprendimo 1999/492/EB dėl susitarimo sudarymo, pasikeičiant raštais, tarp Europos bendrijos ir Islandijos Respublikos dėl susitarimo tarp Europos bendrijos ir Islandijos Respublikos 2 protokolo (2), ypač į jo 2 straipsnį,
   kadangi:
   
               (1)
            
            
               Sprendimu 1999/492/EB patvirtintame susitarime, sudarytame pasikeičiant raštais tarp Europos bendrijos ir Islandijos Respublikos dėl susitarimo tarp Europos bendrijos ir Islandijos Respublikos 2 protokolo, numatoma taikyti metinę tarifų kvotą konditerijos gaminių iš cukraus, šokolado ir kitų kakavos turinčių maisto produktų, kurių kilmės šalis yra Islandija, importui. Reikia atidaryti šią kvotą 2005 m.
            
         
               (2)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), nustatomos tarifų kvotų administravimo taisyklės. Reikėtų numatyti, kad šiuo reglamentu atidaromos tarifų kvotos būtų administruojamos pagal šias taisykles.
            
         
               (3)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nuo 2005 m. sausio 1 d. iki gruodžio 31 d. į Bendriją importuojamoms prekėms, išvardytoms priede, kurių kilmės šalis yra Islandija, taikomi šiame priede nurodyti muitai jame minimos metinės kvotos ribose.
   2 straipsnis
   1 straipsnyje numatytą tarifų kvotą administruoja Komisija pagal Reglamento (EEB) Nr. 2454/93 308a, 308b ir 308c straipsnius.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis yra taikomas nuo 2005 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 16 d.
      
         
            Komisijos vardu
         
         Günter VERHEUGEN
         
         
            Pirmininko pavaduotoja
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 192, 1999 7 24, p. 47.
   
      (3)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 2286/2003 (OL L 343, 2003 12 31, p. 1).
   
      PRIEDAS
      
                  Eilės Nr.
               
               
                  KN kodas
               
               
                  Prekių pavadinimas
               
               
                  Kvotos dydis
               
               
                  Taikomas muito tarifas
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Konditerijos gaminiai iš cukraus (įskaitant baltąjį šokoladą), neturintys kakavos, klasifikuojami KN 1704 90 kodu
               
               
                  500 tonų
               
               
                  50 % trečiosioms šalims taikomo muito tarifo (1), jo maksimaliam dydžiui nesiekiant 35,15 EUR už 100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Šokoladas ir kiti maisto produktai, turintys kakavos, klasifikuojami KN kodais 1806 32, 1806 90, 1905 31 ir 1905 32
               
            
         (1)  Trečiosioms šalims taikomas muito tarifas: jį sudaro ad valorem muitas ir, jei taikoma, muito žemės ūkio sudedamoji dalis, apribota maksimaliu tarifu, kai tai numato bendrasis muitų tarifas.